Z A K LJ U Č C I

s 4. sjednice Zajedničkog povjerenstva za tumačenje Kolektivnog ugovora za djelatnost zdravstva i zdravstvenog osiguranja

održane 13. studenog 2018. godine

*Upit: Fond sati za rujan nas desetak po rasporedu koji je napravila glavna tehničarka iznosi 8 sati više od fonda. Međutim ne plaćaju nam se prekovremeni nego se ti sati pretvaraju u slobodne dane, a višoj i visokoj spremi plaćaju se prekovremeni sati. Objašnjenje je preraspodjela radnog vremena. Jesmo li zakinuti ili je dopušteno prekovremeni rad svojevoljno pretvoriti u slobodan dan bez pojašnjenja?*

**Zaključak broj 11:**

**Poslodavac je obvezan svakom radniku platiti prekovremeni rad. Ako radnik to želi, poslodavac će na njegov pisani zahtjev umjesto uvećanja plaće po osnovi prekovremenog rada odobriti korištenje slobodnih dana prema ostvarenim satima prekovremenog rada u omjeru 1:1,5, sukladno mogućnostima organizacije rada.**

**Osnovna plaća uvećat će se radniku za prekovremeni rad 50%.**

**Prekovremenim radom smatra se svaki sat rada duži od predviđenog rada utvrđenog dnevnim rasporedom rada, kao i svaki sat rada duži od redovnog mjesečnog fonda radnih sati.**

*Upit: Imaju li dentalni asistenti koji rade u specijalističkoj ordinaciji oralne kirurgije doma zdravlja u kojoj se obavljaju operativni zahvati pravo na dodatak na plaću od 25% od osnovne plaće s osnova posebnih uvjeta rada kao što ga imaju zdravstveni radnici na radnim mjestima II, III i IV vrste u intenzivnoj skrbi i operacijskoj dvorani ili im pripada dodatak od 8% kao i ostalim dentalnim asistentima koji rade kod doktora?*

**Zaključak broj 12:**

**Zdravstveni radnik II, III i IV vrste u primarnoj zdravstvenoj zaštiti ima pravo na dodatak na plaću s osnova posebnih uvjeta rada od 8%.**